open-index/open-wikipedia-markdown huggingface dataset:
Zonguldakas

**Zonguldakas** – miestas šiaurės vakarų Turkijoje, prie Juodosios jūros; provincijos centras. Yra oro ir jūrų uostai, geležinkelis į Karabiuką, plentas į Erehlį. Išgaunama anglis, mangano rūda, išvystyta maisto, chemijos, medienos pramonė, turizmas (pajūrio paplūdimiai, netoli yra Giokgiolio urvai). Veikia 1992 m. įkurtas universitetas.

## Istorija
Zonguldakas įkurtas 1849 m.

## Sportas
* Zonguldakspor (futbolas)

## Šaltiniai
Dobromylis

**Dobromylis** – miestas vakarų Ukrainoje, 5 km nuo sienos su Lenkija.

## Istorija

Nuo XIV a. priklausė lenkams, iki XX a. – austrams. Iki 1962 m. buvo rajono centras.

## Sportas

Mieste žaidžia FK Lʹvìv klubas.
Beikeris

**Beikeris** () gali reikšti:

* Beikeris – miestelis JAV, Kalifornijoje;
* Beikerio kalnas – viršukalnė JAV, Vašingtono valstijoje;
* Beikerio sala – sala Ramiajame vandenyne, priklauso Mažosioms JAV užjūrio saloms;
* Beikerio gatvė – gatvė Londone;
* Beikeris – upė Čilėje;
* Beikeris – upė JAV, Vašingtone.
Ona Jablonskytė-Landsbergienė

**Ona Jablonskytė-Landsbergienė** (1894 m. liepos 4 d. Dubultuose, Latvija – 1957 m. kovo 22 d. Kaune) – gydytoja oftalmologė, Pasaulio Tautų Teisuolė.

## Biografija
Ona Jablonskytė gimė Dubultuose, Latvijoje, kalbininko Jono Jablonskio ir Konstancijos Sketerytės šeimoje.

Pirmojo pasaulinio karo metu dirbo Rusijos karo lauko ligoninėje. 1915 m. buvo apdovanota Georgijaus medaliu už narsumą. 1920 m. baigusi Petrogrado moterų medicinos institutą, dirbo fabriko gydytoja, kovojo su choleros epidemija.

Grįžusi į Lietuvą, nuo 1921 m. dirbo Raudonojo Kryžiaus ligoninėje Kaune, vadovavo akių ligų skyriui. 1923–1930 m. dar ir Lietuvos universiteto akių ligų klinikos asistentė.
Nuo 1929 m. Ligonių kasos gydytoja, nuo 1934 m. – akių ligų ambulatorijos vedėja.
1940–1957 m. dirbo Kauno I poliklinikoje.

Daug nuveikė gydydama sergančiuosius trachoma, darė retas akių operacijas.

Antrojo pasaulinio karo metu gelbėjo nuo mirties žydus, slėpė persekiojamus žmones. Išgelbėjo mažeikietę vaikų gydytoją Frumą Gurvičienę, jos dukras Belą ir Etą Gurvičiūtes bei kitus žydų tautybės asmenis.

## Apdovanojimai
1992 m. rugsėjo 22 d. po mirties Lietuvos Respublikos apdovanota Žūvančiųjų gelbėjimo kryžiumi, o Izraelio Yad Vashem muziejus 1995 m. jai suteikė Pasaulio Tautų Teisuolės vardą.

## Šaltiniai
Algirdas Kratulis

**Algirdas Kratulis** (1935 m. rugpjūčio 18 d. Surdegyje, Panevėžio apskritis – 2008 m. vasario 26 d. Vilniuje) – Lietuvos žurnalistas, leidėjas, redaktorius.

## Biografija
Baigė Anykščių rajono Surdegio pradžios mokyklą, Panevėžio berniukų gimnaziją. 1953–1955 m. baigė Panevėžio pedagoginę mokyklą, 1955–1958 m. studijavo Vilniaus pedagoginio instituto Lietuvių kalbos ir literatūros fakultete, buvo jo daugiatiražio laikraščio „Tarybinis studentas“ atsakingasis sekretorius, bet studijų nebaigė. 1976 m. neakivaizdžiai Vilniaus universiteto Istorijos fakultete baigė žurnalistikos specialybę.

1958–1963 m. dirbo žurnalo „Jaunimo gretos“, 1963–1965 m. – žurnalo „Švyturys“ redakcijose, nuo 1965 m. – leidyklos Mintis mokslo populiarinimo redakcijoje, kur rengė leidinių seriją „Mokslo naujienos visiems“. Nuo 1967 m. Lietuvos valstybinės televizijos ir radijo komitete rengė jaunimo ir visuomenines radijo laidas, televizijos laidas jaunimui, vadovavo televizijos literatūros ir meno laidų redakcijai, dirbo „Telefilme“, 1989–1993 m. savaitraščio „Kalba Vilnius“ vyriausias redaktorius. Dirbdamas televizijoje, parašė spektaklių, vidėofilmų scenarijų, rengė laidų ciklus „Versmės“, „Mūsų kalba“, „Rašytojai ir knygos“, pramoginį serialą „Buvo buvo kaip nebuvo“, sukūrė kelių dokumentinių filmų, daugiau kaip 20 televizijos apybraižų scenarijus.

Nuo 1993 m. dirbo UAB „Pozicija“, redagavo leidinius „Pozicija“, „Pozicija. Nuomonės“ ir 1996–1998 m. – „Meilės istorijos“.  Išėjęs į pensiją redagavo Lietuvos karaimų bendrijos rengiamą knygą apie Trakų karaimus, buvusių politinių kalinių spaudai rengiamus memuarus, informacinius leidinius apie juos. Nuo 1996 m. Lietuvos Laisvės Kovotojų Sąjungos narys, vienas iš šios sąjungos leidinio „Varpas“ atkūrėjų ir jo nuolatinis talkininkas.
 

## Bibliografija
* *Mašinos? – Negali būti!*, mokslo populiarinimo informacinis leidinys, 1964 m.
* *Patentas Nr. 2383319*, mokslo populiarinimo informacinis leidinys, 1966 m.
* *Delfinai: gal mūsų broliai?*, mokslo populiarinimo informacinis leidinys, 1968 m.
* *Riteriai, paaugliai ir dangoraižiai*, mokslo populiarinimo informacinis leidinys, 1968 m.
* *Permainų knyga*, publicistika, 1990 m.
* *Ko nepasakė Solženycinas*, publicistika, 1998 m.

### Scenarijai
* Ieva Simonaitytė. *Urtė*, TV spektaklis, 1977 m.
* *[[Raudonmedžio rojus]]*, TV filmas, 1981 m.
* *[[Lietaus lašai]]*, TV filmas, 1981 m.
* *[[Kukučių sakmės]]*, TV filmas Prano Treinio romano „Jievaro tiltas“ motyvais, 1986 m.

## Šaltiniai
La Santisima Trinidad de Parana

**La Santisima Trinidad de Parana** ( – „Paranos Švč. Trejybė“) – jėzuitų misijos komplekso griuvėsiai rytų Paragvajuje, Itapujos departamente, 28 km į šiaurės rytus nuo Enkarnasjono, Trinidado apygardoje, netoli Paranos upės kranto.

La Santisima Trinidad de Parana įkurta 1706 m. ir buvo viena iš daugelio jėzuitų misijų Paranos baseine. 1728 m. misijai priklausė apie 3000 indėnų gvaranių. Misijos bažnyčią suprojektavo italų kilmės architektas Chuanas Bautista Primolis. Pagrindiniai misijos pastatai išdėstyti aplink centrinę aikštę: bažnyčia, kapinės, daržai, kiemelis, ūkiniai pastatai, mokykla, toliau pakraščiuose buvo indėnų namai bei apžvalgos bokštas.

Išsiuntus jėzuitus iš kolonijų misija buvo apleista, tačiau išliko iki šių dienų. 1993 m. La Santisima Trinidad de Parana misija drauge su Chesus de Tavarangės misija įtraukta į UNESCO pasaulio paveldo sąrašą (vienintelis pasaulio paveldo objektas visame Paragvajuje).

## Susiję pasaulio paveldo objektai
* , : Jėzuitų gvaranių misijos: San Ignasijo Mini, Nuestra Senjora de Santa Ana, Nuestra Senjora de Loretas, Santa Marija la Majoras ir San Migel das Misioneso griuvėsiai (1983)
* : Čikitanijos jėzuitų misijos (1990)
* : Jėzuitų kvartalas ir stotys Kordoboje (2000)
* : Čilojės bažnyčios (2000)
Evelina Kolupailaitė-Masiokienė

**Evelina Kolupailaitė-Masiokienė** (1920 m. gegužės 28 d. Maskvoje – 1993 m. lapkričio 19 d. Auroroje, JAV) – Lietuvos kalbininkė, žurnalistė, visuomenininkė.

## Biografija
Tėvas – Steponas Kolupaila. Mokėsi Kauno „Aušros“ mergaičių gimnazijoje. Studijavo Vytauto Didžiojo, Nansi, Vilniaus universitetuose.

1941–1944 m. dirbo Lietuvių kalbos institute, rengė terminologijos žodyną. Bendradarbiavo leidiniuose „Karys“,, „Mūsų žinynas“, „Gimtoji kalba“, „Kardas“, „Karo archyvas“. 1944 m. išvyko į Vakarus. Gyveno Austrijoje, Vokietijoje. Dirbo redakcijoje. Mokytojavo. 1949 m. išvyko į JAV. Dirbo įvairiose įstaigose.

Paskelbė straipsnių kalbos kultūros, terminologijos klausimais. Bendradarbiavo Amerikos lietuvių leidiniuose „Lietuva“, „Atspindžiai“. 1995 m. prie Lietuvių fondo įsteigtas E. Kolupalaitės-Masiokienės lietuvių studentų šalpos fondas.

## Bibliografija
* *Lietuvių kalbos vadovas*, su P. Skardžiumi ir S. Barzduku, 1950 m.
* *Lietuvių-anglų kalbų žodynas*, su B. Masioku, 1992 m.
* *Žodžiai žodžiai* (Words-Words), su B. Masioku, 1992 m., 2 leid. 1993 m.
* *Anglų-lietuvių kalbų frazeologijos žodynas*, 1995 m.

## Šaltiniai
Rimantas Ulevičius

**Rimantas Ulevičius** (1961 m. birželio 1 d. Panevėžyje – 1998 m. liepos 6 d. Klaipėdoje) – Lietuvos istorikas, pedagogas, verslininkas, politinis ir visuomenės veikėjas.

## Biografija
Tėvas tautodailininkas Vytautas Ulevičius. 1988 m. baigė studijas Vilniaus universitete ir persikėlė gyventi į Klaipėdą. 1988–1990 m. Klaipėdos 7-osios vidurinės mokyklos direktorius. UAB „Beatuma“ direktorius.

1988 m. Sąjūdžio Klaipėdos skyriaus tarybos narys, 1989 m. Sąjūdžio Seimo narys, aktyvus savanoris. Dalyvavo atkuriant skautų judėjimą, pirmasis Lietuvos skautų sąjungos vadas, nuo 1992 m. generalinis skautų komisaras. Klaipėdos Rotary klubo steigėjas, 1993–1994 m. prezidentas.

Nuo 1990 m. Lietuvos liberalų sąjungos Klaipėdos skyriaus pirmininkas. 1990–1995 m. Klaipėdos miesto tarybos deputatas, miesto mero pavaduotojas, vienas jauniausių vicemerų Lietuvoje. 1997–1998 m. Klaipėdos miesto savivaldybės tarybos narys.

R. Ulevičius tragiškai mirė per medžioklę – buvo nušautas. Jo žūties vietoje Kretingos miške pastatytas tėvo išdrožtas kryžius.

## Šaltiniai
Beikeris (Čilės upė)

**Beikeris** () – upė pietų Čilėje, Aiseno regione. Tai vandeningiausia šalies upė. Išteka iš Patagonijos Anduose telkšančio Bertrano ežero, kuris jungiasi su Cheneral Kareros ežeru. Upė teka į pietvakarius Pietų Patagonijos ledo kepurės rytiniu pakraščiu ir yra nuolat maitinama tirpstančio ledyno vandenimis. Įteka į Ramųjį vandenyną ties Kaleta Torteliu, žiotyse sudaro savotišką deltą, kuri susipina su salų labirintu.

Svarbiausias intakas – Kokranas, ištekantis iš Kokrano ežero. Mažesni intakai: Nefas, Kolonija, Čakabukas, De los Njadsas, Ventiskeras ir kt.

Beikeris pasižymi labai šaltu, turkio spalvos vandeniu. Upė mėgiama plaukiotojų kajakais.

## Šaltiniai
Pukenis

**Pukenis** − lietuviška vyriškos giminės pavardė.

Šios pavardės moteriškosios giminės formos yra: Pukenienė (ištekėjusi moteris) ir Pukenytė (mergautinė pavardė).

Pavardę turi šie garsesni asmenys:

*Kazimieras Pukenis, kunigas, Palėvenėlės Švč. Mergelės Marijos bažnyčios klebonas 
* Robertas Pukenis (g. 1955 m.), kunigas, kanonistas, VDU lektorius.

## Taip pat skaitykite
*Pūkenis, anakardinių (*Anacardiaceae*) šeimos augalų gentis
Smilgys

**Smilgys** − lietuviška vyriškos giminės pavardė.

Šios pavardės moteriškosios giminės formos yra: Smilgienė (ištekėjusi moteris) ir Smilgytė (mergautinė pavardė).

Pavardę turi šie garsesni asmenys:

*Hubertas Smilgys (g. 1948 m.), kultūros veikėjas
*Petras Smilgys (g. 1970 m.), kunigas kanauninkas, kanonistas 
* Rimvydas Smilgys, lengvaatletis.
Chesus de Tavarangė

**Chesus de Tavarangė** () – jėzuitų misijos komplekso griuvėsiai rytų Paragvajuje, Itapujos departamente, 38 km į šiaurę nuo Enkarnasjono, 10 km į šiaurės vakarus nuo Trinidado, Chesuso apygardoje.

Chesus de Tavarangė įkurta 1678 m. ir buvo viena iš daugelio jėzuitų misijų Paranos baseine. Įkūrėju laikomas misionierius Cheronimas Delfinas. Tiesa, pradžioje misija ne kartą kentėjo nuo brazilų vergų prekeivių antpuolių. 1750 m. misijoje gyveno apie 200 indėnų. Buvo pradėta statyti viena didžiausių to meto bažnyčių, tačiau 1768 m. jėzuitai buvo išsiųsti iš kolonijų, bažnyčia statyti nebaigta, o misija apleista.

1993 m. Chesus de Tavarangė misija drauge su La Santisima Trinidad de Paranos misija įtraukta į UNESCO pasaulio paveldo sąrašą (vienintelis pasaulio paveldo objektas visame Paragvajuje).

## Susiję pasaulio paveldo objektai
* , : Jėzuitų gvaranių misijos: San Ignasijo Mini, Nuestra Senjora de Santa Ana, Nuestra Senjora de Loretas, Santa Marija la Majoras ir San Migel das Misioneso griuvėsiai (1983)
* : Čikitanijos jėzuitų misijos (1990)
* : Jėzuitų kvartalas ir stotys Kordoboje (2000)
* : Čilojės bažnyčios (2000)
Brilius

**Brilius** − lietuviška vyriškos giminės pavardė.

Šios pavardės moteriškosios giminės formos yra: Brilienė (ištekėjusi moteris) ir Briliūtė (mergautinė pavardė).

Pavardę turi šie garsesni asmenys:

*Romaldas Brilius, teisėjas, Šiaulių rajono apylinkės teismo pirmininkas
* Vytautas Brilius MIC (g. 1956 m.), kunigas, kanonistas, Marijampolės marijonų gimnazijos direktorius.
Vileita

**Vileita** − lietuviška vyriškos giminės pavardė.

Šios pavardės moteriškosios giminės formos yra: Vileitienė (ištekėjusi moteris) ir Vileitaitė (mergautinė pavardė).

Pavardę turi šie garsesni asmenys:

*Alfonsas Vileita, teisininkas civilistas, VU docentas
*Gintautas Vileita (g. 1975 m.), krepšininkas, Prienų „Rūdupio" žaidėjas
*Juozas Vileita, knygnešys
* Vadimas Vileita, žurnalistas.
Varnelis

**Varnelis** − lietuviška vyriškos giminės pavardė.

Šios pavardės moteriškosios giminės formos yra: Varnelienė (ištekėjusi moteris) ir Varnelytė (mergautinė pavardė).

Pavardę turi šie garsesni asmenys:

* Antanas Varnelis, nusikaltėlis
* Kazys Varnelis (1917–2010), Lietuvos ir išeivijos dailininkas
* Nerijus Varnelis, buvęs krepšininkas.

## Slapyvardžiai
* Juras Varnelis, literatūrinis slapyvardis, Mikalojus Akelaitis (1829–1887)
Svirskis

;Svirskis
* Antanas Svirskis, Kėdainių politikas
* Vincas Svirskis (1835–1916), kryždirbys, liaudies menininkas.

Pavardės *Svirskis, Svirskas* kilusios iš slaviškų pavardžių , .

## Šaltiniai
Girskis

**Girskis** − lietuviška vyriškos giminės pavardė.

Šios pavardės moteriškosios giminės formos yra: Girskienė (ištekėjusi moteris) ir Girskytė (mergautinė pavardė).

Pavardę turi šie garsesni asmenys:

*Rimantas Girskis (1949-2010), krepšininkas, treneris
* Stasys Girskis arba Stasys Girėnas (1893-1933), aviatorius.

## Taip pat skaitykite
*Švirskis
Bašinskas

**Bašinskas** − lietuviška vyriškos giminės pavardė.

Šios pavardės moteriškosios giminės formos yra: Bašinskienė (ištekėjusi moteris) ir Bašinskaitė (mergautinė pavardė).

Pavardę turi šie garsesni asmenys:

* Justinas Bašinskas (1923-2003), kompozitorius
* Marius Bašinskas (g. 1981 m.), krepšininkas, Rakverės Rakvere PK (Estija) žaidėjas.
Matažinskas

**Matažinskas** − lietuviška vyriškos giminės pavardė.

Šios pavardės moteriškosios giminės formos yra: Matažinskienė (ištekėjusi moteris) ir Matažinskaitė (mergautinė pavardė).

Pavardę turi šie garsesni asmenys:

* Romas Matažinskas (g. 1944 m.), Birštono politinis bei visuomenės veikėjas
* Vaclovas Matažinskas, Alytaus miesto politikas, buvęs Vykdomojo komiteto pirmininkas.
Balsevičius

* Algis Balsevičius (g. 1970 m.) - Panevėžio politikas;
* Antanas Balsevičius - daraktorius;
* Arnas Balsevičius (g. 1975 m.) - futbolininkas;
* Arvydas Balsevičius - futbolo treneris; 
* Vitalis Balsevičius - pedagogas, Didždvario gimnazijos direktorius;
* Vladas Balsevičius - rezistentas.
Krakauskas

**Krakauskas** − lietuviška vyriškos giminės pavardė.

Šios pavardės moteriškosios giminės formos yra: Krakauskienė (ištekėjusi moteris) ir Krakauskaitė (mergautinė pavardė).

Pavardę turi šie garsesni asmenys:

*Aivaras Krakauskas, lengvaatletis
*Petras Krakauskas (g. 1957 m.), futbolininkas
* Sigitas Krakauskas, Punsko lietuvių veikėjas, Kultūros namų direktorius.
Pūdža

**Pūdža** () – dievybės arba guru pagerbimo ritualas hinduizme ir budizme. Pūdžos metu aukojamas maistas (prasada), ugnis, vanduo, smilkalai, žiedai, o priimančią dievybę apeigoje atstovauja jos atvaizdas – mūrtis.

Pūdža pirmą kartą paminėta Grihjasūtrose. Skiriama privati (atmartha) pūdža, atliekama namų ar asmeninėje šventykloje dėl savęs arba artimųjų šeimos ar asmeninėms dievybėms, ir vieša (parartha) pūdža, kurią dvasininkai (pūdžariai, arčakai) aukoja šventyklose. Pūdžą (ypač viešąją) sudaro ilgas ceremonialas, kuriuo dievybė pakviečiama:
* dievybės kvietimas pasisvečiuoti (*avahana*),
* siūlymas atsisėsti (*āsana*),
* pasveikinimas (*svāgata*),
* vandens siūlymas kojoms numazgoti (*pādya*),
* vandens siūlymas veidui nusiprausti (*arghya*),
* vandens siūlymas šlakstymui (*ācamana*),
* siūlymas išgerti lydyto sviesto ar vandens su medumi (*madhuparka*),
* vandens siūlymas nusiprausti (*snana, abhiṣeka*),
* rengimas drabužiais ir dabinimas papuošalais (*vastra*),
* ištrynimas kvapiomis substancijomis ir iškvepinimas (*anulepana, gandha*),
* gėlių siūlymas ir puošimas žiedų vainikais (*puṣpa*),
* apsmilkymas (*dhūpa*),
* mojavimas uždegta aliejine lempele (*dīpa, [[arti|āratī]]*),
* maisto siūlymas (*naivedya, [[prasada|prasāda]]*),
* garbinamasis nusilenkimas (*[[namaste|namaskāra]], prāṇama*),
* dievybės išlydėjimas (*visarjana, udvasana*).
 
Pūdžos metu kalbamos mantros, daromos mudros, atliekama pranajama.

Pūdžomis taip pat vadinamos didžiosios šventės – Durgapūdža, Lingapūdža, Mahalakšmipūdža.

## Budizme
Budizme per pūdžą pagerbiamos budos, bodhisatvos, relikvijos, šventvietės, religiniai tekstai. Sudaro šios dalys: šlovinimas (vandana), garbinimas (pūdža), nusižengimų išpažinimas (papadešana), džiaugimasis kitų gerais darbais (anumodana), meldimas budų mokyti (adhješana), meldimas budų likti pasaulyje (jačana), atliktos pūdžos nuopelnų pašventimas kitiems (parinamana).

## Džainizme
Džainizme per pūdžą aukojamas maistas. Švetambarų šventyklose pūdžos atliekamos tyrthankarams patarnaujančioms būtybėms (šasanadevatoms ir šasanadevėms), kurios gali patenkinti tikinčiųjų norus, nes patys tyrthankarai, kaip tikima, į maldas atsiliepti nebegali.

## Šaltiniai
Abergavenis

**Abergavenis** (, ) – miestas pietryčių Velse, prie Usko upės, 10 km nuo sienos su Anglija. Įsikūręs tarpukalnių kordoriuje tarp Juodųjų kalnų ir Brekono Bakenų. Išlikusi viduramžių pilis.

## Istorija

Romėnų laikais vadintas *Gobannium*.

## Sportas
* Abergavenny Thursdays FC – futbolo klubas;
* Abergavenny Town FC – futbolo klubas;

## Išnašos
Manu nacionalinis parkas

**Manu nacionalinis parkas** () – nacionalinis parkas ir biosferos rezervatas pietryčių Peru, Madre de Dioso ir Kusko departamentuose (Manu ir Pakuaratambo provincijose). Visa saugoma teritorija užima 19 100 km². Iš jos 15 328 km² sudaro nacionalinis parkas, 2570 km² rezervatas ir 1200 km² kultūrinė sritis.

Parkas apima beveik visą Manu upės baseiną, o jo paviršius svyruoja nuo 300 m virš jūros lygio ties Manu ir Madre de Dioso upių santaka iki 3800 m aukščio Apu Kanjachhuajaus kalno. 40 % parko yra žemumoje, padengtoje Amazonijos džiunglėmis su varzea užliejamais miškais, senvagėmis ir kt. Visa parko teritorija labai retai gyvenama ir beveik nepaliesta žmogaus. Čia gyvena indėnai mačigengai, amahuakai, jinai, amarakaeriai ir kt., veikia Koča Kašu biologinė stotis ir Manu mokymosi centras.

Manu nacionalinis parkas pasižymi didele bioįvairove. Čia aptiktos 159 žinduolių, 99 roplių, 140 varliagyvių, ~1000 paukščių, 210 žuvų rūšių, didžiulė nariuotakojų įvairovė (daug rūšių dar neaprašytos).

1987 m. Manu nacionalinis parkas įtrauktas į UNESCO pasaulio paveldo sąrašą.


Image:ManuPark1.jpg|Manu upė
Image:Quinn (28).JPG|Manu mokymosi centras
Image:Coq-of-the-Rock.jpg|Andinis akmengaidis
Bhadžanas

**Bhadžanas** () – populiari religinė hinduistų ar sikhų giesmė, pasižyminti jausminga, lengvai įsimenama melodija. Dažniausiai įvairių bhaktinių tekstų, garbinančių įvairias Dievo apraiškas, giedojimas. Jos gali būti skirtos įvairioms religinėms tradicijoms, dievų ir deivių bei jų vaikų vardams, pranašams, šventiesiems, guru ir t. t., kurie išreiškia visur esančio Absoliuto įvairumą. Įsijungimas į šią praktiką duoda energijos prisipildymo bei palaimos būseną. Bhadžanos dažniausiai ne individuali, bet bendra grupinė praktika.

Bhadžanų melodija neornamentuota. Atliekama derinant įvairias ragas ir pritariant mušamaisiais. Ypač populiarūs Šiaurės Indijoje. Juos kūrė Mira Bai, Kabyras, Tulsidasas.

## Išnašos
Džapa

**Džapa** – meditacinė ilgalaikio mantrų ar Dievo vardų kartojimo praktika. Tradiciniam budizme paprastai kartojama 108 kartus. 
Skaičiavimui naudojama džapamala arba mala (primena katalikų rožančių).

## Išnašos
2011 m. Australijos Grand Prix

**2011 m. Australijos Grand Prix** – pirmosios 2011 m. Formulės 1 sezono lenktynės. Šios lenktynės turėjo būti antrosios sezone, tačiau dėl vietinių neramumų atšaukus Bahreino lenktynes, Australijai buvo patikėtas pirmųjų lenktynių surengimas. Lenktynės vyko kovo 25-27 dienomis Albert Parko trasoje Melburno mieste.

Pastaruosius dvejus metus čia yra nugalėjęs britas Jenson Button, šiemet atstovaujantis McLaren ekipą. Po keturis kartus Australijos GP yra laimėję du lenktynininkai - vietinis Lex Davison bei vokietis Michael Schumacher.
 
Šios lenktynės buvo pirmosios po 20 metų pertraukos Italijos padangų gamintojai Pirelli.

## Kvalifikacija

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Brotonas

**Brotonas** – miestas šiaurės rytų Velse, pasienyje su Anglija, į vakarus nuo Česterio. Išvystyta aviacijos pramonė.

Mieste yra atlikti kai kurie serialo „Midsomerio žmogžudystės“ filmavimai.

## Sportas
* Airbus UK FC (futbolas)
Bala (miestas)

**Bala** – miestas šiaurės vakarų Velse, šiauriniame Balos ežero krante. Geležinkelio stotis. Dauguma gyventojų kalba valų kalba. Išvystytas turizmas, tekstilės pramonė.

## Sportas
* Bala Town FC (futbolas)
Ašrama

**Ašrama** () – žmogaus gyvenimo santvarka ir tarpsniai pagal hinduizmą. Senovės išminčiai padalino žmogaus gyvenimą į keturis ašramus, kurie yra gyvenimo laikotarpiai, priklausantys nuo žmogaus tobulėjimo. Taigi, hinduizmas gyvenimą skirsto į keturis tarpsnius, vadinamus ašramais. O jiems priskirtu gyvenimo būdu daugiau ar mažiau privalėdavo laikytis visų socialinių sluoksnių (varnų) atstovai.

## Tarpsniai ir siekiai
Pagal šią santvarką vidutinė žmogaus gyvenimo trukmė buvo laikoma 84 metai, o ją savo ruožtu dar padalino į keturis gyvenimo tarpsnius, iš kurių kiekvienas sadarė 21 metus. Viso gyvenimo laikotarpio siekis yra nuoseklus ir tobulas kiekvieno jiems priskirtų tikslų išpildymas.

Hinduistai tiki, jos ši santvarka priveda prie keturių gyvenimo tikslų (purušartha: dharma, artha, kama, mokša) įgyvendinimo.

## Literatūra
* 
* 
* 

## Išnašos

## Nuorodos
* The Four Ashrams 
* Living the Four Ashrams of Life
Briton Feris

**Briton Feris** – miestas pietų Velse, prie Nito žiočių ties Svonsio įlanka, netoli Port Talboto. Geležinkelio stotis.

## Istorija

XIX a. klestėjo plieno pramonė, bet XX a. uždaryta.

## Sportas
* Briton Ferry Llansawel AFC – futbolo klubas;
* Briton Ferry Llansawel AFC Ladies – moterų futbolo ekipa; rungtyniavo aukščiausioje šalies lygoje.

## Išnašos

## Nuorodos
* Oficiali svetainė
Rytų Karibų valstybių organizacija

**Rytų Karibų valstybių organizacija** (angl. *Organisation of Eastern Caribbean States (OECS)*) – rytų Karibų jūros regiono ekonominės integracijos, žmogaus teisių gynimo bei tarpvyriausybinio bendradarbiavimo organizacija, įkurta 1981 m.

Pagrindinis organizacijos miestas yra Kastris Sent Lusijoje.

## Istorija
OECS buvo įkurta 1981 m. birželio 18 d. pasirašius Bastero sutartį Sent Kitso ir Nevis sostinėje.

Viena pagrindinių dabartinės organizacijos tikslų yra šalių narių integraciniai ryšiai. Visos OECS narės yra oficialios arba asocijuotos Karibų sandraugos narės.

## Narystė
OECS turi devynias nares rytų Karibuose. Dvi toliausiai esančios šalys – Angilija ir Mergelių Salos yra tik asocijuotos organizacijos narės.
Kersusas

**Kersusas** – kaimas rytiniame Velse, prie Severno upės, 6 km į vakarus nuo Niutauno. Geležinkelio stotis. Yra bažnyčia.

## Sportas
* Caersws FC (futbolas)
Karnarvonas

: *Apie miestą Velse žr. [[Kernarvonas]].*

**Karnarvonas** () – miestas vakarų Australijoje, Vakarų Australijos valstijoje. Įsikūręs 900 km į šiaurę nuo Perto, Indijos vandenyno pakrantėje, prie Ryklių įlankos ir Gaskoino upės žiočių. Yra nedidelis oro uostas, jūrų uostas, praeina Perto–Port Hedlando plentas (žiedinis Australijos greitkelis). Verčiamasi žvejyba, apylinkėse plėtojama gyvulininkystė (avių, galvijų, ožkų auginimas), žemdirbystė (bananai, pomidorai, mangai, kiti vaisiai ir daržovės), kasama druska. Turizmas (Ryklių įlanka, Ningalu rifas).

## Istorija

Karnarvonas įkurtas 1883 m. ir pavadintas britų kolonijų sekretoriaus, Karnarvono erlo Henrio Herberto garbei.

## Šaltiniai
Karmardenas

**Karmardenas** – miestas pietvakarių Velse, prie Tyvio upės; grafystės centras. Yra Velso universiteto filialas.

## Istorija

Tai viena seniausių Velso gyvenviečių. XVI–XVIII a. buvo pagrindinis miestas Velse.

## Sportas
* Carmarthen Town FC (futbolas)
Kemaisas

**Kemaisas** – kaimas šiaurės vakarų Velse, Anglesio šiaurinėje pakrantėje, šiauriausia Velso gyvenvietė. Uostas prie Airijos jūros. Yra bažnyčia. Veikia atominė jėgainė.

## Sportas
* Cemaes Bay FC (futbolas)
Čerkas

**Čerkas** – miestas šiaurės rytų Velse, tarp Reksamo ir Ozvestrio, pasienyje su Anglija. Geležinkelio stotis. Išvystyta medienos, šokolado pramonė. Yra Šv. Marijos bažnyčia, išlikęs akvedukas, viduramžių Čerko pilis.

## Sportas
* Chirk AAA FC (futbolas)

1991–2012 m. mieste veikė golfo klubas.

## Šaltiniai
Bridžendas

**Bridžendas** (, ) – miestas pietiniame Velse, 35 km į vakarus nuo Kardifo. Geležinkelio stotis. Išvystyta informacinių technologijų ir biotechnologijų pramonė. Išlikusi Niukaslo pilis.

## Istorija
Apie 1425 m. per Ogmoro upę buvo pastatytas akmeninis tiltas pagal kurį ir buvo pavadintas šis miestas. Bridžendo apylinkėse žmonės gyveno nuo bronzos amžiaus laikų, o miestas išaugo dėl savo strateginės padėties tarp dviejų didžiųjų Velso miestų.

XVI a. Bridžendas tapo klestinčia turgaviete, garsėjančia savo medienos pramone.

## Gyventojai

## Sportas
Miestas žymus savo regbio komanda, kuri žaidžia aukščiausiame šalies divizione.

* Pen-y-Bont FC futbolo klubas veikiantis nuo 2013 m.
* Bridgend Town FC buvęs futbolo klubas (1920–2013).
* Bryntirion Athletic FC buvęs futbolo klubas (1956–2013).

## Galerija

Bridžendo centrinė aikštė 2025.jpg|Bridžendo centrinė aikštė 2025 m.
Bridgend , St Illtyd’s Church - geograph.org.uk - 4155177.jpg|Senoji bažnyčia
John Randall Memorial Fountain - geograph.org.uk - 4650478.jpg|Fontanas
Ruins of Newcastle, Bridgend - geograph.org.uk - 2429048.jpg|Pilies griuvėsiai


## Miestų partnerystė
*  Langenau, Vokietija
*  Vilenav Dornonas, Prancūzija

## Šaltiniai
Old Kolvinas

**Old Kolvinas** – miestas šiauriniame Velse, į rytus nuo Kolvin Bėjaus. Uostas. Yra Šv. Jono Krikštytojo bažnyčia.

## Istorija

Ilgą laiką tai buvo pagrindinė gyvenvietė prie Kolvino įlankos, tačiau XX a. jį nustelbė greta įsikūręs Kolvin Bėjus.

## Sportas

Mieste žaidžia Colwyn Bay FC klubas.
Kona Ki

**Kona Ki** (; ) – miestas šiaurės rytų Velse, prie Di upės. Geležinkelio stotis. Išvystyta plieno pramonė. Yra bažnyčia, jėgainė, pramonės parkas.

## Sportas
* GAP Connah's Quay FC (futbolas)
Kumbranas

**Kumbranas** – miestas pietryčių Velse. Geležinkelio stotis. Išvystyta angliakasyba, maisto pramonė.

## Istorija

Įkurtas 1949 m. kaip angliakasių gyvenvietė.

## Sportas
* Cwmbran Town FC (futbolas)
Kolvin Bėjus

**Kolvin Bėjus** – miestas šiaurės Velse. Geležinkelio stotis. Kurortas. Yra kalnų zoologijos sodas, molas, daug parkų.

## Istorija

Kūrėsi šalia Old Kolvino.

## Sportas
* Colwyn Bay FC (futbolas)
Ásgeir Ásgeirsson

**Ásgeir Ásgeirsson** (1894 m. gegužės 13 d. – 1972 m. rugsėjo 15 d.) – antrasis Islandijos prezidentas. Vadovavo šaliai nuo 1952 iki 1968 m. Prieš tai 1932-1934 m. buvo Islandijos ministras pirmininkas. Priklausė Islandijos socialdemokratų partijai (dab. Islandijos socialdemokratų aljansas). Aukštasis išsilavinimas: teologija.

|-
Už geresnę Latviją

**Už geresnę Latviją!** () – dešinioji Latvijos partija-susivienijimas. Įkurta 2010 m. balandžio 22 d. susijungus Tautos partijai ir LPP/LC. X Saeimoje laimėjo 8 vietas.

## Šaltiniai

## Nuorodos
* Oficiali svetainė
Pūslinė

**Pūslinė** – styginis liaudies muzikos instrumentas. Gaminamas iš medinės lazdos, išpūstos kiaulės pūslės ir žarnos arba virvelės. Pūslinė gali turėti 1-3 stygas.

## Išnašos
Stanislovas Liutkevičius

**Stanislovas Liutkevičius** (g. 1959 m. sausio 17 d. Žasliuose, Kaišiadorių rajonas) – teisininkas, tardytojas.

## Biografija
1982 m. baigė Vilniaus universiteto Teisės fakultetą, įgijo teisininko kvalifikaciją.

1982–1985 m. Kauno Vidaus reikalų valdybos tardytojas, vyriausiasis tardytojas. 1985–1986 m. Kauno avalynės fabriko „Lituanika“ vyriausiasis juriskonsultas, Kauno ekonomikos technikumo dėstytojas. 1986–1988 m. Kauno vidaus reikalų valdybos tardytojas, 1988–1992 m. valdybos Tardymo skyriaus viršininko pavaduotojas, 1992–1999 m. Kauno tardymo valdybos viršininkas.

1999–2003 m. Tardymo departamento prie Vidaus reikalų ministerijos direktorius. 2003–2005 m. Lietuvos policijos generalinio komisaro pavaduotojas.

2005–2009 m. LR vidaus reikalų ministerijos sekretorius. 2009–2011 m. vidaus reikalų viceministras.

Nuo 2014 m. advokatas.

Vedęs. Žmona Rasa. Sūnūs Alminas ir Antanas.

## Šaltiniai
Mindaugas Ladiga

**Mindaugas Ladiga** (g. 1963 m. gegužės 14 d.) – diplomatas, politinis veikėjas.

## Biografija
1985 m. baigė Vilniaus inžinerinį statybos institutą.

1992–1997 m., 2001–2005 m. ir 2009 m. Valstybės saugumo departamento tarnautojas. 1997–2001 m. Lietuvos Respublikos ambasados Rusijoje antrasis sekretorius. 2005–2006 m. Lietuvos Respublikos ambasados Ukrainoje patarėjas. 2006–2009 m. Lietuvos Respublikos Prezidento patarėjas. 2009–2010 m. Lietuvos Respublikos ambasadoje Baltarusijos Respublikoje patarėjas.

2010–2012 m. LR vidaus reikalų viceministras.

Vedęs. Žmona – Eglė. Dukra – Ieva Elena. Sūnus – Martynas..

## Šaltiniai
Gintaras Steponas Vyšniauskas

**Gintaras Steponas Vyšniauskas** (g. 1961 m. rugpjūčio 3 d. Kaune) – ekonomistas,, verslininkas, politinis veikėjas, LR vidaus reikalų viceministras (2010-2012).

## Biografija
1979 m. baigė Naujosios Akmenės vidurinę mokyklą.

1979–1981 m. studijavo Kauno politechnikos instituto Elektrotechnikos fakultete, 1983–1989 m. – Vilniaus universiteto Pramonės ekonomikos fakultete, įgijo ekonomisto specialybę.

1984-1991 m. dirbo Projektavimo–konstravimo institute.
1991–1999 m. – UAB „Gabena“ direktorius.
2001 m. Lietuvos Respublikos Ministro Pirmininko patarėjas informacinių technologijų klausimais.
2002 m. – Vilniaus miesto mero patarėjas.
2003–2006 m. Vilniaus miesto savivaldybės tarybos narys.
2003–2010 m. UAB „Baltijos investicijų sintezė“ direktorius. 2010-2012 m. LR vidaus reikalų viceministras.

## Šaltiniai
Kevn Mauras

**Kevn Mauras** – kaimas šiaurės rytų Velse.

## Istorija

1848–1960 m. veikė geležinkelio stotis. XIX–XX a. pagrindinė pramonės šaka buvo sutelkta chemijos sektoriuje.

## Sportas
* Cefn Druids AFC (futbolas)
Sigitas Šiupšinskas

**Sigitas Šiupšinskas** (g. 1964 m. rugpjūčio 14 d. Vilniuje) – Lietuvos ir savivaldybių politinis veikėjas, LR vidaus reikalų viceministras.

## Biografija

1987 m. baigė Kauno politechnikos institutą, 2007 m. – Mykolo Romerio universitetą.

1992 m. – Vilniaus rajono savivaldybės Juodšilių apylinkės viršaičio pavaduotojas.
1993 m. – LRV kanceliarijos konsultantas savivaldybių klausimais.
1998 m. Lietuvos savivaldybių asociacijos direktorius.
2005 m. Lietuvos Respublikos Prezidento kanceliarijos Lietuvos Respublikos Prezidento patarėjas viešojo administravimo, regioninės politikos, vietos savivaldos klausimais. Nuo 2009 m. kovo 17 d. LR vidaus reikalų ministro patarėjas, nuo 2009 m. gegužės 25 d. LR vidaus reikalų viceministras.

2014 m. jungiamajame suvažiavime įsteigta Lietuvos laisvės sąjunga, tapo šios politinės partijos pirmininko pavaduotoju. 

Vedęs. Žmona – Rita. Dukra – Urtė.

## Šaltiniai
Kšatrijai

**Kšatrijai** ( < *kṣatra-* 'valdžia, galia') – vienas iš keturių luomų (varnų) hinduizmo socialinėje santvarkoje. Šį luomą sudarė kariai, tarnautojai, stambieji žemvaldžiai. Nors formaliai brahmanai užėmė aukštesnę poziciją visuomenėje, tačiau tarp jų nuolat egzistavo konkurencija, kuri neretai konkrečiomis istorinėmis aplinkybėmis pavirsdavo realiu kšatrijų luomo dominavimu.

Kšatrijo dharma – karo meno išmanymas, narsa, valdymo meno išmanymas, gynimas tų luomų, kurie negali apsiginti, aukojimas to nusipelnusiems. „Rigvedoje“ su kšatrijais siejami dievai – Indra ir Varuna.

## Šaltiniai
Šudros

**Šudra** () – vienas iš keturių luomų (varnų) hinduizmo socialinėje santvarkoje. Patį žemiausią, šudrų, luomą sudarė juodadarbiai ir tarnai. Jie dirbdavo brahmanams, kšatrijams ir vaišijams. Manoma, kad šis luomas susiformavo iš karo belaisvių ir vergų, arijams atsikėlus į Indiją. Šudrų kasta sudaro 50 % Indijos žmonių, taip pat yra žemiausia iš visų kastų, neskaitant harijanų (neliečiamųjų).

Kitos varnos: brahmanas, kšatrijas, vaišijas.

## Šaltiniai

## Literatūra
*
Atenai

: *Apie Graikijos sostinę žr. [[Atėnai]]*.

**Atenai** () – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje. Kaimas yra apie 4 km į šiaurės rytus nuo Naujinės, 12 km į šiaurę nuo Augustavo ir 93 km į šiaurę nuo vaivadijos centro Balstogės. Kaimas yra šalia Bliznos ežero.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Brahmanai

**Brahmanai** ( „susijęs su Brahmanu = žinantis šventąją tiesą“) – vienas iš keturių luomų (varnų) hinduizmo socialinėje santvarkoje. Tradiciškai jam priklausanti visuomenės dalis turi lemiamą vaidmenį religinėje sferoje ir elitinėje intelektualinėje kultūroje. Šiai visuomenės daliai priklauso dvasininkai ir mokslininkai – aukščiausio luomo atstovai Indijoje. Brahmanai rečituoja vedas, atlieka apeigas, aiškina kitoms 3 kastoms priklausantiems žmonėms jų dharmą, dalyvauja mokslinėje ir intelektualinėje veikloje, visuomeniniame gyvenime. Brahmanų privilegija lemia tai, kad jie privalo laikytis griežtų religinių-socialinių normų (drabužių devėsena, maitinimasis, apeiginės švaros palaikymas ir pan.).

Brahmanai atsirado I tūkstantmečio pr. m. e. pradžioje Šiaurės Indijoje. Įvedus Brahmos kultą ir sudėtingus religinius ritualus, žynio pareigos tapo paveldima profesija. Brahmanai užima aukščiausią pakopą kastų hierarchijoje Indijos tautose, išpažįstančiose hinduizmą. Dabar Indijoje brahmanai dirba ne tik kulto tarnais, bet ir valdymo aparate, teisme, įstaigose, taip pat verčiasi žemdirbyste ir amatais. Kitos varnos: kšatrijas, vaišijas ir šudra.

Žmogus gimęs brahmanų šeimoje yra vadinamas:
# *[[Dvidža]]* jei jis buvo įšventintas per upanajanos ritualą,
# arba *[[Dvidža Bandhu]]* jei jis nebuvo įšventintas per upanajanos ritualą

## Šaltiniai
Koprocesorius

**Koprocesorius** () – procesorius, padedantis kompiuterio centriniam procesoriui atlikti kai kuriuos veiksmus arba pats juos atliekantis. Tokiems veiksmams jis būna specialiai pritaikytas ir juos atlieka sparčiau negu centrinis procesorius. Fiziškai koprocesorius gali būti atskira mikroschema arba integruota į centrinį procesorių (kaip tai daroma matematinius koprocesorius montuojant į procesorius, pradedant Intel 486DX).

Koprocesoriai skirstomi į:
* Bendrosios paskirties matematinius koprocesorius, kurie paprastai pagreitina veiksmus su slankiojo kablelio skaičiais;
* Įvesties-išvesties koprocesorius (pvz., Intel 8089), kurie perima įvesties-išvesties kontrolę iš centrinio procesoriaus arba praplečia procesoriaus standartinę adresų erdvę;
* Koprocesorius, skirtus atlikti specifinius algoritmus.

Koprocesorius gali būti leidžiami su to paties gamintojo procesoriais (pavyzdžiui, Intel gamino procesorių 8086 su koprocesoriais 8087 ir 8089) arba gaminami kitoje įmonėje (pavyzdžiui, Weitek 1064 skirtas M68k ir 1067 skirtas Intel 80286).

## Taip pat skaitykite
* Procesorius
* Matematinis koprocesorius
Vaišijai

**Vaišijų** kasta yra vienas iš keturių luomų hinduizmo socialinėje santvarkoje. Šį luomą sudarė pirkliai, amatininkai ir žemdirbiai. Jų pareigos buvo ūkininkavimas, užsiėmimas įvairias amatais bei prekiavimas. Galiausiai jie tapo žemvaldžiais, finansininkais ir įtakingais pirkliais. Jiems dažniausiai yra priskiriami nuopelnai už kapitalizmo ideologijos skatinimą Indijoje. Jie taip pat kaip pirkliai svariai prisidėjo prie indiškos kultūros plitimo. Kitos varnos: brahmanas, kšatrijas, vaišijas ir šudra.

## Šaltiniai
Haverfordvestas

**Haverfordvestas** – miestas pietvakarių Velse. Geležinkelio stotis, oro uostas. Yra XIII a. pilis.

## Sportas
* Haverfordwest County AFC (futbolas)
Holivelis

**Holivelis** – miestas šiaurės rytų Velse, prie Di upės. Garsėja stebuklingu šaltiniu, kuris minimas nuo romėnų laikų, nuo VII a. imtas vadinti Šv. Vinfridos šaltiniu ir priskiriamas prie 7 Velso stebuklų, laikomas Velso Lurdu.

## Sportas
* Holywell Town FC (futbolas)
Lanelis

**Lanelis** – miestas pietų Velse, 16 km į vakarus nuo Svonsio ir 19 km į pietryčius nuo Karmardeno. Išvystyta automobilių pramonė.

## Istorija

XX a. viduryje tai buvo didžiausias pasaulyje miestas, kurio gyventojai kalba keltų – valų – kalba.

## Sportas
* Llanelli AFC (futbolas)
Ebu Veilis

**Ebu Veilis** – miestas pietryčių Velse, prie Ebu upės. Geležinkelio stotis. Iki XXI a. buvo išvystyta plieno pramonė.

## Sportas
* Ebbw Vale FC (futbolas)
Lanidloisas

**Lanidloisas** – miestas rytų Velse, prie Severno upės.

## Istorija

1289 m. suteiktos turgaus teisės.

## Sportas
* Llanidloes Town FC (futbolas)
Olšanka (Augustavas)

**Olšanka** () – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Žymūs žmonės
* Witold Urbanowicz, (Vitoldas Urbanovičius) – pilotas, 303 divizijos pilotų brigados vadas
Maisteigas

**Maisteigas** – miestas pietryčių Velse. Geležinkelio stotis. Išvystyta kosmetikos, automobilių technikos pramonė.

## Istorija

Iki 1985 m. mieste veikė angliakasių šachtos.

## Sportas
* Maesteg Park AFC (futbolas)
Moldas

**Moldas** – miestas šiaurės rytų Velse. Yra bažnyčia, nedidelis muziejus, teatras.

## Sportas
* Mold Alexandra FC (futbolas)
Nitas

**Nitas** – miestas pietų Velse, 11 km į šiaurės rytus nuo Svonsio, prie Nito upės. Geležinkelio stotis. Yra vienuolynas, pilies griuvėsiai.

## Istorija

Įkurtas romėnų kaip *Nidum* tvirtovė.

## Sportas
* Neath FC (futbolas)
Niutaunas

**Niutaunas** – miestas rytų Velse, prie Severno upės. R. Oveno (1771–1858) muziejus, tekstilės muziejus, teatras, pilies griuvėsiai.

## Sportas
* Newtown AFC futbolo klubas.
* Latham Park stadionas, kuriame rungtynes žaidžia vietos komandos.
Pontepridas

**Pontepridas** – miestas pietryčių Velse, 19 km į šiaurę nuo Kardifo. Geležinkelio stotis.

## Istorija

XIX a. klestėjo metalurgija ir angliakasyba.

## Sportas
* Pontypridd Town AFC (futbolas)
Portmadogas

**Portmadogas** – miestas šiaurės vakarų Velse, 32 km į pietus nuo Kernarvono. Geležinkelio stotis. Yra jūrų muziejus, turizmo reikmėms pritaikytas senasis geležinkelis.

## Sportas
* Porthmadog FC (futbolas)
Rajaderis

**Rajaderis** – miestas vidurio Velse, prie Vajaus upės. Išvystytas žemės ūkis ir turizmas.

## Sportas
* Rhayader Town FC (futbolas)
Ridinas

**Ridinas** – miestas šiaurės rytų Velse. Buvusiame kalėjime įkurtas miesto muziejus („Gaol“).

## Sportas
* Ruthin Town FC (futbolas)
Tabalis (Lenkija)

**Tabalis** () – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje. Kaimas yra apie 14 km į šiaurės rytus nuo Naujinės, 20 km į šiaurės rytus nuo Augustavo ir 97 km į šiaurę nuo vaivadijos centro Balstogės. Kaimas įsikūręs šalia tokio paties pavadinimo ežero.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.


Vaizdas:Tobołowo leśniczówka 18.07.2009 p.jpg|Miškininko namas šalia kaimo esančiame miške


## Šaltiniai
Osvestris

**Osvestris** – miestas vakarų Anglijoje, greta sienos su Velsu. Yra Kambrijos geležinkelio muziejus, Vitingtono pilis.

## Sportas
* The New Saints FC (futbolas)
Lansanfreidas

**Lansanfreidas** – kaimas šiaurės rytų Velse, 8 km į pietvakarius nuo Osvestrio.

## Istorija

Minimas nuo 1254 m.

## Sportas
* The New Saints FC (futbolas)
Ton Pentrė

**Ton Pentrė** – kaimas pietų Velse. Geležinkelio stotis. Yra kino teatras, biblioteka.

## Sportas
* Ton Pentre AFC (futbolas)
Velšpulas

**Velšpulas** – miestas vidurio rytų Velse, pasienyje su Anglija, prie Severno upės. Geležinkelio stotis.

## Istorija

Iki 1835 m. vadinosi ***Pulu***, bet pervadintas siekiant atskirti nuo Pulo miesto Anglijoje ( – „Velso“).

## Sportas
* Welshpool Town FC (futbolas)
Nimfėjus

**Nimfėjus** (sen. gr. *Νυμφαι̃ον* – šventyklos nimfa) –  senovės Graikijos miestas, esantis vakariniame Kerčės sąsiaurio krante. Strabonas Nimfėjų vadino „miestu su puikiu puikiu uostu“.

Nimfėjus įkurtas apie 570-uosius – 560-uosius m. pr. m. e. Nežinoma ar miestas buvo įkurtas kaip nepriklausomas polis ar kaip Pantikapėjaus kolonistų gyvenvietė.

Pirmoje VI a. pr. m. e. pusėje, Nimfėjuje iškilo šventykla, dedikuota Demetrai (ji egzistavo iki V a. pr. m. e.). V a. pr. m. e. mieste vyko aktyvi būstų statyba. 438-437 m. pr. m. e. miestas priklausė Atėnams ir mokėjo forosą talentais.  Eschino liudijimu mieste buvo Atėnų įgula. Po jūrų mūšio prie Egospotamų (405 m. pr. m. e.), Nimfėjus atiteko Bosporo carui Satirui pirmajam. 

IV a. pr. m. e. pradžioje miestas buvo apjuostas gynybine siena ir netrukus po to buvo sunaikintas dėl tiksliai nežinomos priežasties.

## Šaltiniai
World Cyber Games

**World Cyber Games** (**WCG**, ) – tarptautinis elektroninio sporto renginys, 2001–2013 m. organizuotas Pietų Korėjos įmonės „World Cyber Games, Inc.“ ir remtas „Samsung“ bei „Microsoft“.

Pirmasis WCG festivalis surengtas 2001 m., nuo to laiko buvo rengiamas kasmet iki 2013 m. Jo organizavimas nusižiūrėtas nuo Olimpinių žaidynių: kiekvienais metais vykdavo vis kitoje šalyje (nuo 2004 m.), dalyviai buvo apgyvendinami specialiame „olimpiniame kaimelyje“ ir panašiai. Tai buvo didžiausias kasmetinis elektroninio sporto festivalis, kiekvienais metais sutraukiantis virš milijono žiūrovų. Kiekvienos valstybės potencialūs atstovai turėdavo dalyvauti atkrintamosiose varžybose valstybės lygiu, ir geriausiai pasirodę turėdavo teisę vykti į WCG. Dalyvaudavo maždaug 70 šalių, dalyvių skaičius kiekvienais metais viršydavo 700.

Oficialus WCG moto yra „Beyond the Game“ (), tokiu pačiu pavadinimu Nyderlanduose buvo sukurtas dokumentinis filmas apie elektroninį sportą, konkrečiai šį renginį, žymiausius žaidėjus ir kt.

## Nuorodos
* 
* games.lt straipsnis apie WCG ir Lietuvos dalyvavimą
Dorogas

**Dorogas** – miestas šiaurės Vengrijoje, 38 km į šiaurės vakarus nuo Budapešto. Išvystyta medicinos prietaisų, spaudos ir leidybos pramonė. Yra jėgainė.

## Sportas
* Dorogi FC (futbolo klubas)
* „Buzánszky Jenő“ stadionas, kurio talpa 5 000 žiūrovų.
Dunauivarošas

**Dunauivarošas** – miestas vidurio Vengrijoje, abipus Dunojaus. Uostas. Išvystyta metalurgijos, tekstilės, popieriaus pramonė.

## Istorija

Iki XX a. vartotas pavadinimas ***Dunapentelė***, 1951–1961 m. – ***Stalinvarošas***.

## Sportas
* Dunaújváros PASE - futbolo klubas.
* Dunaújváros FC - buvęs futbolo klubas.
Uzbekijos demografija

Šiame straipsnyje pateikiami statistiniai duomenys apie **[[Uzbekija|Uzbekijos]] demografiją**.

**Gyventojų skaičius:** 27 865 738 (2010 m. apskaičiavimai) 

**Struktūra pagal amžių:**
**0−14 m.:* 28,1 %
**15−64 m.:* 67 %
**65 m. ir vyresni:* 4,9 % (2010 m. apsk.)
 
**Gyventojų amžiaus [[mediana]]:**
**bendra:* 25,2 m.
**vyrų:* 24,7 m.
**moterų:* 25,8 m. (2010 m. apsk.)

**Metinis populiacijos prieaugis:** 0,938 % (2010 m. apsk.)

**[[Gimstamumas]]:** 17,51 gimimų/1 000 gyv. per metus (2010 m. apsk.)

**[[Mirtingumas]]:** 5,29 mirčių/1 000 gyv. per metus (2010 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): -2,84 migrantų/1 000 gyv. (2010 m. apsk.)

**Miestuose gyvenančių žmonių procentas:** 37 % (2008 m. apsk.)

**Miestuose gyvenančių žmonių procento metinis kitimas:** + 1,6 % (2005 m. apsk.)

**Lyčių santykis**: 
**Gimimo metu:* 1,06 vyro vienai moteriai
**Jaunesniems nei 15 metų:* 1,05 vyro vienai moteriai
**15−64 metų:* 0,99 vyro vienai moteriai
**65 metų ir vyresniems:* 0,75 vyro vienai moteriai
**Visai populiacijai:* 0,99 vyro vienai moteriai (2010 m. apsk.)

**Kūdikių mirtingumas per pirmuosius gyvenimo metus:** 22,66 mirusiųjų/1 000 gimimų (2010 m. apsk.)

**[[Vidutinė gyvenimo trukmė]]:**
**bendra:* 72,24 m.
**vyrų:* 69,22 m.
**moterų:* 75,44 m. (2010 apsk.) 

**15 m. ir vyresnių gyventojų [[raštingumas]]:**
**bendras:* 99,3 %
**vyrų:* 99,6 %
**moterų:* 99 % (2003 m. apsk.)

**Pasiskirstymas pagal religijas:**
*musulmonai: 88 % 
*stačiatikiai: 9 % 
*kiti: 3 %

## Šaltiniai
*Puslapis apie šalį CŽV pasaulio faktų knygoje (angliškai)
Episkopis

**Episkopis** − Akrotirio ir Dekelijos administracinis centras, Kipro salos teritorijoje, kurioje išsidėsčiusios britų karinės bazės.

Episkopis įkurtas 1953 m. vakarinėje Akrotirio dalyje dar iki Kipro nepriklausomybės paskelbimo. Būtent Episkopyje dažniausiai vyksta Kipro graikų demonstracijos, protestuojant prieš karines bazes saloje.

## Taip pat skaitykite
* Akrotiris ir Dekelija
Satsangas

**Satsangas** - *nuo sanskrito sat (tiesa) ir sang (bendravimas)* – tiesioginis žodžio „Satsang“ vertimas reiškia: „bendravimas su išminčiumi“. Satsango metu praktikuoja skirtingą dvasinį lygmenį pasiekę žmonės: nuo pradedančiųjų iki labiau patyrusių jogos mokytojų. Satsangas yra jogos praktikos esmė. Satsango metu 30 minučių tyliai medituojama, giedamos mantros, klausomasi nesudėtingos jogos filosofijos ar psichologijos paskaitos. Medituojant drauge, grupėje, sukuriama stipri dvasinė atmosfera, skatinanti gilesnes meditacines patirtis.

## Šaltiniai
Čobanagangamogo ežeras

**Čobanagangamogas**, dar žinomas kaip **Vebsterio ežeras** () – Šiaurės Amerikos ežeras esantis greta Vebsterio miesto, Masačiusetso valstijoje, JAV. Ežero plotas – 5,84 km².

## Pavadinimas
Pilnas ežero pavadinimas yra *Chargoggagoggmanchauggagoggchaubunagungamaugg*. Tai pats ilgiausias toponimas Jungtinėse Amerikos Valstijose, kurį sudaro 45 raidės, iš kurių 15 „g“ ir 9 „a“. Šio žodžio reikšmė tiksliai nėra žinoma. Išvertus iš indėnų nipmuki kalbos gali reikšti „neutralios žemės“ ar „Tu myli žuvį savo pusėje, aš myliu žuvį savoje ir niekas nemyli žuvies per vidurį“.

Dabar dažniausiai naudojamas „Vebsterio ežero“ pavadinimas, nors kai kurie su pasididžiavimu taria ilgesnįjį. 2009 m. balandį pilname ežero pavadinime, kuris buvo parašytas ant informacinių ir kelio ženklų buvo rastos spaudos klaidos.

## Ežeras
Vidutinis gylis – 4,3 m, didžiausias – 15 m.

Vebsterio ežeras susiformavo traukiantis ledynams. Ežerą maitina požeminis šaltinis. Vandens telkinys susideda iš trijų dalių (Šiaurinio, Vidurinio ir Pietinio tvenkinių), sujungtų siaurais kanalais. Ežero susiliejimo su Frenčo upe vietoje stovi hidroelektrinė.

Ežeras yra mėgstama turistų vieta, į kurią žmonės atvažiuoja pasimaudyti, paplaukioti valtimis ir pažvejoti.

### Salos
Ežere yra keletas gyvenamų ir negyvenamų salų:
* Ilgoji sala (*Long Island*) – pati didžiausia ežero sala, kurioje yra daugybė namų, elektros linijos, vandentiekis, gaisriniai hidrantai;
* Ožio sala (*Goat Island*) – antra pagal dydį sala, kurioje stovi keletas namų;
* Šulinio sala (*Well Island*) – nedidelė sala, kurioje yra vienas namas;
* Siauroji sala (*Strip Island*) – pati šiauriausia sala, kurioje yra vienas namas;
* Mažoji sala (*Little Island*) – nedidelė sala, kurioje stovi vienas namas;
* Grindinio sala (*Cobble Island*) – nedidelė sala, esanti Ilgosios salos rytuose.

## Šaltiniai

## Nuorodos

* Vebsterio ežero istorija  
* Ežero nuotraukos
Nove Gatnė

**Nove Gatnė** () – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje. Kaimas neoficialiai dar vadinamas *Gatne II* arba *Gatno II*. Kaimas yra apie 2 km į šiaurės vakarus nuo Naujinės, 11 km į šiaurę nuo Augustavo ir 93 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Šaltiniai
Itihasos

**Itihasos** ( 'istorinis įvykis'; kilęs iš *iti + ha + āsa* 'taip iš tikrųjų buvo') – hinduistiniai tekstų korpusas, pasakojantis apie istorinius įvykius. Itihasose, pasitelkiant legendinius visatos įvykius, didžių išminčių ir pusdievių pasakas, turinčias miglotų įrodymų, vaizdžiai perteikiama sunkiai suvokiama prasmė.

## Itihasų rūšys
Itihasos apima šiuos indų epinius kūrinius:
* Ramajana (ne visada priskiriama prie itihasų – kartais laikoma poetiniu kūriniu)
* Mahabharata

Taip pat priskiramos:
* puranos

## Išnašos